**Výzva na predloženie cenovej ponuky**

**na predmet zákazky:**

**„Rekonštrukcia vzduchotechniky v školskej jedálne “**

 Gymnázium Leonarda Stӧckela, Jiráskova 12, 085 01 Bardejov (ďalej len „verejný obstarávateľ“) uskutočňuje výber zhotoviteľa stavebných prác na dodanie predmetu zákazky s názvom: „**Rekonštrukcia vzduchotechniky v školskej jedálne**“ s predpokladanou hodnotou zodpovedajúcou zákazke podľa § 117 zákona č. 343/20015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“).

1. **Identifikácia verejného obstarávateľa -** verejný obstarávateľ podľa § 7 ods. 1, písm. d) zákona:

Názov organizácie: Gymnázium Leonarda Stӧckela

Sídlo organizácie: Jiráskova 12, 085 01 Bardejov

IČO: 00 160 911

DIČ: 202 063 3043

Kontaktná osoba: Ing. Viera Semanová

Telefón: 054/472 27 81

Mobil: 0910 570 278

e-mail: ekonom@gymlsbj.sk

1. **Názov zákazky a miesto dodania:**

Názov zákazky: „**Rekonštrukcia vzduchotechniky v školskej jedálne**“

Miesto dodania diela: **Gymnázium Leonarda Stӧckela, Jiráskova 12, 085 01 Bardejov**

CPV kód: **45331200-8 Inštalovanie ventilácie a klimatizácie**

Predpokladaná hodnota zákazky: **38 325,20 eur bez DPH**

1. **Opis predmetu zákazky:**

Podrobný opis a špecifikácia predmetu zákazky je uvedená v Prílohe č. 3 – Výkaz výmer a v prílohe č. 4 - Projektová dokumentácia.

1. **Lehota a miesto na predloženie cenovej ponuky:** Cenovú ponuku je potrebné predložiť v termíne do 30.04.2018 do 13:00. osobne alebo poštou na adresu: Gymnázium Leonarda Stӧckela, Jiráskova 12, 085 01 Bardejov.
2. **Trvanie zmluvy a lehota dodania:** Verejný obstarávateľ požaduje, aby bol riadne zhotovený predmet zákazky doručený a odovzdaný verejnému obstarávateľovi v **termíne do 23.07.2018.** Termín začatia predmetu zákazky je stanovený **18.06.2018** tento termín je pevne stanovený a nemenný z dôvodu že ide o rekonštrukciu v školskej jedálne, kde sa stravujú žiaci školy a z toho dôvodu nie možné začať s prácami skôr. Vzhľadom k tomu, že v školskej jedálni už beží rekonštrukcia s predmetom plnenia „**Objekt jedálne - zateplenie obvodového a strešného plášťa, odstránenie zatekania strechy a systémových porúch na objekte“** súčasťou, ktorej je aj oprava stropov a podláh, ktoré je možné vykonať až po rekonštrukcií vzduchotechniky, z toho dôvodu je termín začatia a ukončenia diela pevný, aby začatím nového školského roka t.j. 1.9.2018 školská jedáleň bola schopná plnej prevádzky.
3. **Formálne náležitosti predloženia cenovej ponuky:**
4. Cenovú ponuku je potrebné predložiť v slovenskom jazyku a v mene eur.
5. Ponuku je potrebné vložiť do samostatného obalu. Obal musí byť uzatvorený a neprehľadný. Obal ponuky musí obsahovať nasledovné údaje:
* adresu verejného obstarávateľa
* identifikačné údaje dodávateľa: obchodné meno, názov, adresa, sídlo, IČO.
* označenie heslom súťaže**: „SÚŤAŽ - NEOTVÁRAŤ“**.
1. **Obsah ponuky:**
	1. Titulný list uchádzača s uvedením identifikačných údajov uchádzača – príloha č. 1
	2. Návrh na plnenie kritéria – príloha č. 2
	3. Ocenený výkaz – výmer – príloha č. 3
	4. Uchádzač je povinný preukázať splnenie podmienok účasti týkajúcich sa osobného postavenia podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako zákon), t.j. oprávnenie na uskutočnenie stavebných prác.
2. **Spôsob určenia ceny:**
3. Cena musí byť stanovená v súlade so zákonom NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou s vykonáva zákon NR SR č. 18/1996 Z. z. o cenách v znení neskorších predpisov. Cena vyjadrená **v eur t.**j. **cena za celý predmet zákazky** bude predstavovať náklady na všetky materiály, práce, obhliadky atď., ktoré sú nevyhnutné na riadne vykonanie diela.
4. Prijatá cena je **záväzná**, stanovená v súlade s ponukou uchádzača vo verejnom obstarávaní a **pevná počas trvania Zmluvy o dielo**. Pokrýva všetky zmluvné záväzky a všetky náležitosti nevyhnutné na riadne vykonanie a odovzdanie diela. Dodatky k zmluve nie sú pripustné.
5. V prípade, že je uchádzač platcom DPH, musí cenu uviesť ako cenu bez DPH, DPH a cenu vrátane DPH. DPH musí byť stanovená v zmysle platných zákonov SR. V prípade nesprávneho vyčíslenia DPH idú všetky zvýšené náklady ako aj sankcie z toho vyplývajúce na vrub uchádzača.
6. Kritérium na vyhodnotenie ponúk je najnižšia cena s DPH.V prípade, že uchádzač je platcom DPH, bude hodnotená cena v eur s DPH. Ak uchádzač nie je platcom DPH, vyhodnocovaná bude cena celkom.
7. **Doplňujúce informácie:**
8. Otváranie ponúk a vyhodnotenie ponúk bude neverejné. Informáciu o výsledku vyhodnotenia ponúk oznámi verejný obstarávateľ do piatich kalendárnych dní od ukončenia vyhodnotenia všetkým uchádzačom, ktorí predložia cenovú ponuku. Úspešnému uchádzačovi oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
9. S úspešným uchádzačom bude uzatvorená Zmluva o Dielo uzavretá v súlade s ustanovením § 536 a nasl. Obchodného zákonníka č. 513/1991 Zb. v znení neskorších predpisov. Zmluva nesmie byť v rozpore s touto výzvou a s ponukou predloženou uchádzačom a nesmie byť v rozpore s platnými právnymi predpismi. Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa osobitného predpisu  a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
10. V prípade, že ponuka nebude spĺňať požiadavky na predmet zákazky, bude so súťaže vylúčená. Ponuka bude zahrnutá do vyhodnotenia len za predpokladu, že jej obsah zodpovedá všetkým podmienkam definovaným v tejto výzve na predkladanie ponúk, obsahuje všetky náležitosti definované vo výzve na predkladanie ponúk a bola predložená v lehote určenej vo výzve na predkladanie ponúk. Formálne nedostatky budú odstránené v rámci žiadosti o vysvetlenie.
11. Verejný obstarávateľ si vyhradzuje právo zrušiť verejné obstarávanie najmä v prípade ak bude predložená len jedna ponuka alebo nebude predložená žiadna ponuka alebo všetky ponuky budú vyššie ako predpokladaná hodnota zákazky.
12. V prípade potreby objasniť informácie uvedené v tejto výzve alebo v prípade záujmu o obhliadku, je potrebné žiadosť adresovať telefonicky alebo na e-mailovú adresu uvedenú v bode 1. Uchádzačom sa odporúča oboznámiť sa s predmetom zákazky formou vykonania obhliadky.
13. Verejný obstarávateľ vyžaduje dodržanie technického postupu a časového harmonogramu stanoveného stavebnou firmou, ktorá realizuje hlavné stavebné práce.

V Bardejove, dňa 18.04.2018

 …...................................

 RNDr. Marcel Tribus

 riaditeľ školy

Prílohy: CD

1. Titulný list
2. Návrh na plnenie kritéria
3. Výkaz - výmer
4. Projektová dokumentácia

Príloha 1 - TITULNÝ LIST PONUKY

Názov predmetu zákazky: Rekonštrukcia vzduchotechniky v školskej jedálne

Verejný obstarávateľ: Gymnázium Leonarda Stӧckela, Jiráskova 12, 085 01 Bardejov

**1 IDENTIFIKÁCIA UCHÁDZAČA**

|  |  |
| --- | --- |
| **Obchodné meno/názov** |  |
| **Sídlo/miesto podnikania** |  |
| **IČO** |  |
| **DIČ** |  |
| **IČ DPH** |  |
| **Osoba oprávnená konať v mene uchádzača** |  |
| **Telefón/mobil** |  |
| **Kontaktný e-mail** |  |

Svojim podpisom vyhlasujem, že:

1. Súhlasím s podmienkami súťaže určenými verejným obstarávateľom.
2. Všetky údaje uvedené v ponuke sú pravdivé a úplné.

V .......................... dňa ............................

 meno a podpis štatutárneho orgánu alebo člena štatutárneho orgánu uchádzača

Príloha 2 - NÁVRH NA PLNENIE KRITÉRIA

Názov predmetu zákazky: Rekonštrukcia vzduchotechniky v školskej jedálne

Verejný obstarávateľ: Gymnázium Leonarda Stӧckela, Jiráskova 12, 085 01 Bardejov

|  |  |  |
| --- | --- | --- |
| **Navrhovaná zmluvná cena s DPH /Celková cena** **uchádzača za predmet zákazky:**  | **cena v EUR** |  |
| **bez DPH** | DPH 20 % | s DPH |
| Návrh naplnenie kritéria - najnižšia cena s DPH: |  |  |  |

Uchádzač prehlasuje, že: **Som/Nie[[1]](#footnote-1) som platiteľom DPH**.

Neoddeliteľnou prílohou tohto Návrhu na plnenie kritéria je ocenený a podpísaný Výkaz - výmer.

V ..................................... dňa ......................

 meno a podpis štatutárneho orgánu alebo člena štatutárneho orgánu uchádzača

1. nehodiace sa škrtnúť [↑](#footnote-ref-1)